**Működési és felhalmozási mérlegek indoklása**

**Indoklás:**

A 2021. évi költségvetési bevételek és kiadások mérlegszerű szembeállítását a működési és felhalmozási mérlegek foglalják össze. Ezek feladatonként, kiemelt előirányzatonként tartalmazzák a várható bevételeket és teljesítendő kiadásokat.

*A működési bevételeknél* az intézményekkel egyeztetett bevételeket szerepeltetjük.

Az állami támogatásokat, mivel feladatarányosan érkeznek az önkormányzathoz, csak a költségvetési törvény mellékletében meghatározott feladatokra lehet fordítani.

A normatívák között az étkeztetés vonatkozásában a konyhán foglalkoztatottak számított létszámára és az étkeztetés dologi kiadásaira történt a támogatás lebontása a gyermek és diákétkeztetés területén, ami bevétellel nem térül meg.

A *helyi adóknál* az iparűzési adónál a számított 100%-os adóalapot vettük figyelembe. Az így számított adót csökkentettük a helyi adórendeletben biztosított kedvezményekkel, valamint a kis- és középvállalkozások esetében a 2021. évre jogszabályban megállapított kedvezmények összegével.

Felhalmozási bevételeknél a vagyongazdálkodásnál a felhalmozási bevételeket részleteztük. Ebből 240.000.000Ft bevétellel kalkuláltunk. Felhalmozásra átvett pénzeszközök közül a pályázatok állami támogatási részével számoltunk.

A felhalmozási bevételek és kiadások szembeállítása után 118.090.000Ft hiány mutatkozott, melyet fejlesztési hitelként javasolunk felvenni a tervezett beruházási, felújítási feladatok önerejére.

**Kiadások**:

A *működési kiadásokat* kiemelt előirányzatonként, államháztartási funkciónként és rovatonként terveztük. A személyi juttatásoknál elsősorban a kötelező juttatásokat terveztük be. Az üres álláshelyeket, a határozott idejű álláshelyeket is csak a polgármester előzetes írásbeli engedélyével lehet betölteni. A dologi kiadásoknál a várható kiadásokat vettük figyelembe. Ellátottak juttatásánál a keretösszeg kialakítása során a helyi rendeletet vettük figyelembe.

Felhalmozási kiadásoknál a tervezett beruházásokkal, felújításokkal, eszközbeszerzésekkel számoltunk.